EkBass/fiwiki-20250220-pages-articles huggingface dataset:
John B. Anderson

John Bayard Anderson (15. helmikuuta 1922 Rockford, Illinois – 3. joulukuuta 2017 Washington (DC)) oli yhdysvaltalainen poliitikko. Hän kuului republikaanipuolueeseen ja edusti Illinois’n 16:tta vaalipiiriä Yhdysvaltain edustajainhuoneessa kymmenen kauden ajan vuosina 1961-1981\. Hän oli sitoutumattomana ehdokkaana vuoden 1980 presidentinvaaleissa ja sai noin seitsemän prosenttia äänistä. Anderson valmistui oikeusopinnoista Illinois’n yliopistosta ja suoritti Master of Laws (LL.M) -tutkinnon Harvardissa. Hän oli toisen maailmansodan veteraani. Hän kuului republikaanipuolueeseen, mutta oli sitoutumattomana ehdokkaana vuoden 1980 presidentinvaaleissa, koska republikaanien ehdokkaaksi valittiin presidenttiyden sittemmin voittanut Ronald Reagan. Anderson sai varsinaisessa vaalissa kolmanneksi eniten ääniä, noin seitsemän prosenttia. Vuoden 2000 presidentinvaalissa Anderson antoi tukensa Ralph Naderille. == Lähteet == == Aiheesta muualla == *No Holding Back Book - About John Anderson Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Yhdysvaltalaiset presidenttiehdokkaat Luokka:Vuonna 1922 syntyneet Luokka:Vuonna 2017 kuolleet
Vaippa

Vaippa voi tarkoittaa ainakin seuraavia: * vaippa, jotakin peittävä tai ympäröivä kerros, suoja, kuori * vaippa, avaruusgeometriassa esimerkiksi lieriötä tai kartiota rajoittava pinta, joka ei ole kappaleen pohja * vaippa, imukykyinen side tai taitos ulosteen ja virtsan keräämiseen * Maan vaippa, Maan kuoren ja ytimen välissä oleva aineskehä * vaippa eli viitta, pitkä ja hihaton päällysvaate * vaippa, nilviäisten ruumiin osa * rakennuksen vaippa tai ulkovaippa, rakennusta ulkoilmasta erottava lämpöeristetty rakennekerros * vaippa eli verhokäyrä, synteettisen äänen kuvaaja, esimerkiksi ADSR ==Muita merkityksiä, joissa sana vaippa esiintyy== * suruvaippa, täpläperhosten heimoon kuuluva päiväperhonen * vaippaeläimet, alkeellisten selkäjänteisten eläinten alajakso * vaippafetisismi, fetissi vaippoihin * vaippahyeena eli ruskohyeena, hyeenalaji * vaippapaviaani, paviaanilaji * vaippasakaali, koiraeläin
Rémy Belvaux

Rémy Belvaux (10. marraskuuta 1966 – 4. syyskuuta 2006) oli belgialainen elokuvaohjaaja ja näyttelijä. Hän oli vuonna 1993 ehdolla European Film Awardsin saajaksi. Belvaux syntyi Namurissa. Hänet tunnetaan ainoaksi jääneestä kokopitkästä elokuvastaan Man Bites Dog – ammatti: tappaja (C’est arrivé près de chez vous) vuodelta 1992. Se syntyi yhteistyössä André Bonzelin, Benoît Poelvoorden ja Vincent Tavierin kanssa. Käsikirjoittamisen, ohjauksen ja tuottamisen lisäksi Belvaux myös näytteli elokuvassa. Pääosaa heistä esitti Poelvoorde. Man Bites Dogin jälkeen Belvaux teki pieniä näyttelijäntöitä ja ohjasi mainoksia. Vuonna 1998 Belvaux oli mukana kakuttamassa Bill Gatesia. Myös hänen veljensä Lucas Belvaux on näyttelijä ja ohjaaja. Belvaux kuoli marraskuussa 2006 Orry-la-Villen kylässä Pohjois- Ranskassa. Hän oli kuollessaan 39-vuotias. == Lähteet == == Aiheesta muualla == * Luokka:Belgialaiset elokuvaohjaajat Luokka:Vuonna 1966 syntyneet Luokka:Vuonna 2006 kuolleet
Thora Birch

Thora Birch (s. 11. maaliskuuta 1982 Los Angeles, Kalifornia, Yhdysvallat) on yhdysvaltalainen näyttelijä. Hänen vanhempansa olivat pornonäyttelijät Carol Connors ja Jack Birch (mm. elokuvassa Syväkurkku, 1972). == Filmografiaa == * Rakkauden keidas (Paradise, 1991) – Billie Pike * Näkymätön vihollinen (Patriot Games, 1992) – Sally Ryan * Hokkus Pokkus (Hocus Pocus, 1993) * Taskuvaras (Monkey Trouble, 1994) * Isku Kolumbiaan (Clear and Present Danger, 1994) – Sally Ryan * Now and Then (1995) * Alaska (1996) * Surun aika (Night Ride Home, 1999) * American Beauty (1999) – Jane Burnham * Ghost World (2000) – Enid * Dungeons & Dragons (2000) * Surmanloukku (The Hole, 2001) – Liz Dunn * Silver City (2004) * Slingshot (2005) – April * Dark Corners (2006) – Susan Hamilton / Karen Clarke * Train (2008) – Alexandra "Alex" Roper * Winter of Frozen Dreams (2009) – Barbara Hoffman * Deadline (2009) – Lucy Woods * Petunia (2012) – Vivian Petunia * The Etruscan Smile (2017) – Emily * Above Suspicion (2017) – Jolene ==Lähteet== == Aiheesta muualla == * * Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt
Giuseppe Delfino

Giuseppe Delfino (22. marraskuuta 1921 – 10. elokuuta 1999)http://www.sports- reference.com/olympics/athletes/de/giuseppe-delfino-1.html oli italialainen miekkailija ja olympiavoittaja. Hänen aseenaan oli kalpa. Giuseppe Delfino voitti urallaan neljä olympiakultaa. Helsingissä 1952 ja Melbournessa 1956 hän voitti kultaa joukkuekilpailussa. Jälkimmäisissä kisoissa hän oli yhden otteluvoiton päässä henkilökohtaisesta kultamitalista mutta hävisi tuon ottelun Yhdysvaltain Richard Pew'lle ja joutui ottelemaan vielä kultamitalista maanmiestensä Carlo Pavesin ja Edoardo Mangiarottin kanssa. Jatko-otteluiden tuloksena Pavesi voitti kultaa ja Delfino jäi hopealle. Rooman 1960 olympialaisissa Delfino ei otteluissaan tuhlannut voimiaan pyrkimällä väkisin voittoon vaadittaviin viiteen pisteeseen vaan antoi ajan kulua loppuun ja keskittyi täysillä jatkoajalla oteltavaan kerrasta poikki -pisteeseen. Tällä taktiikalla hän voitti kultaa. Uransa neljännen kultamitalin hän voitti joukkuekilpailussa. Vielä Tokion 1964 olympialaisissa Delfino sai hopeaa joukkuekilpailussa. Delfinon ainoa henkilökohtainen mitali maailmanmestaruuskisoista oli pronssi vuodelta 1959. ==Saavutukset== * Olympiakultaa kalvan henkilökohtaisessa kilpailussa 1960 * Olympiakultaa kalvan joukkuekilpailussa 1952, 1956 ja 1960 * Olympiahopeaa kalvan henkilökohtaisessa kilpailussa 1956 * Olympiahopeaa kalvan joukkuekilpailussa 1964 * MM-pronssia kalvan henkilökohtaisessa kilpailussa 1959 ==Lähteet== * * * sports123.com: miekkailun arvokisatilastoja === Viitteet === Luokka:Italialaiset miekkailijat Luokka:Italialaiset olympiavoittajat Luokka:Vuonna 1921 syntyneet Luokka:Vuonna 1999 kuolleet
Jean Hersholtin humanitaarinen palkinto

Jean Hersholtin humanitaarinen palkinto on Yhdysvaltain elokuva-akatemian jakama elokuva-alan palkinto, joka annetaan humanitaarisesta teosta. Palkinto on nimetty tanskalaissyntyisen ja Yhdysvalloissa vaikuttaneen näyttelijän Jean Hersholtin mukaan. Hän johti Motion Picture Relief Fundia lähes kaksikymmentä vuotta. Jaettava palkinto on Oscar-patsaan kaltainen. Se on tarkoitettu tuottajille, ohjaajille, kirjoittajille ja näyttelijöille. == Palkitut == *1956 Y. Frank Freeman *1957 Samuel Goldwyn *1959 Bob Hope *1960 Sol Lesser *1961 George Seaton *1962 Steve Broidy *1965 Edmond L. DePatie *1966 George Bagnall *1967 Gregory Peck *1968 Martha Raye *1969 George Jessel *1970 Frank Sinatra *1972 Rosalind Russell *1973 Lew Wasserman *1974 Arthur B. Krim *1975 Jules C. Stein *1977 Charlton Heston *1978 Leo Jaffe *1979 Robert Benjamin (postuumisti) *1981 Danny Kaye *1982 Walter Mirisch *1983 M.J. Frankovich *1984 David L. Wolper *1985 Charles 'Buddy' Rogers *1989 Howard W. Koch *1992 Audrey Hepburn (postuumisti), Elizabeth Taylor *1993 Paul Newman *1994 Quincy Jones *2001 Arthur Hiller *2005 Roger Mayer *2007 Sherry Lansing *2009 Jerry Lewis *2011 Oprah Winfrey *2012 Jeffrey Katzenberg *2013 Angelina Jolie *2014 Harry Belafonte *2015 Debbie Reynolds Luokka:Yhdysvaltalaiset elokuvapalkinnot
Canoas

Canoas [kano:´-], on kaupunki Brasilian eteläosassa, Rio Grande do Sulin osavaltiossa, noin 15 kilometriä Porto Alegresta pohjoiseen. Vuonna 2010 siellä asui 324 025 ihmistä. Canoasissa on elintarvike-, lääke- ja kemianteollisuutta sekä öljynjalostamo. Suurin osa sen väestöstä käy työssä osavaltion pääkaupungissa Porto Alegressa.CD-Facta 2005 == Lähteet == == Aiheesta muualla == * Kaupungin kotisivut Luokka:Rio Grande do Sulin kunnat
Solomon

Solomon -nimisiä henkilöitä ovat tai ovat olleet: * Solomon, Salomo, Israelin kuningas 900-luvulla eKr. * Solomon (noin 480–544), itäroomalainen sotapäällikkö * Solomon, sukunimenä: ** Duane Solomon (s. 1984), yhdysvaltalainen keskimatkojen juoksija ** Isaac Israeli ben Solomon (832–932), egyptinjuutalainen lääkäri ja filosofi ** Jarrin Solomon (s. 1986), trinidadtobagolainen pikajuoksija ** Julia Santos Solomon (s. 1956), dominikaanilainen taidemaalari ** Manor Solomon (s. 1999), israelilainen jalkapalloilija ** Maribeth Solomon (s. 1950), kanadalainen säveltäjä, sovittaja ja huilisti ** Susan Solomon (s. 1956), yhdysvaltalainen ilmakehäkemisti ja klimatologi ** Tommy Solomon (1884–1933), chatmansaarelainen yrittäjä ja maanviljelijä, viimeinen puhdasverinen moriori ** Victor Solomon (s. 1986), nigerialainen jalkapalloilija * Solomon, etunimenä: ** Solomon Amanchukwu Amatu (s. 1950), nigerialainen katolinen piispa ** Solomon Asch (1907–1996), yhdysvaltalainen psykologi ja sosiaalipsykologian pioneeri ** Solomon Bockarie (s. 1987), sierraleonelainen pikajuoksija ** Solomon Burke (1940–2019), yhdysvaltalainen laulaja ** Solomon Duah (s. 1993), suomalainen jalkapalloilija ** Solomon Golomb (1932–2016), yhdysvaltalainen matemaatikko ** Solomon R. Guggenheim (1861–1949), yhdysvaltalainen liikemies ja taiteenkerääjä, Solomon R. Guggenheimin säätiön perustaja ** Solomon Ibn Gabirol, Avicebron (1021–1058), espanjanjuutalainen filosofi, moralisti ja runoilija ** Solomon kaDinizulu (1891–1933), zulujen kuningas ** Solomon Krakovsky, Steven Hill (1922–2016), yhdysvaltalainen näyttelijä ** Solomon Linda (1909–1962), eteläafrikkalainen säveltäjä, laulaja ja muusikko ** Solomon Lozovski (1878–1952), neuvostoliittolainen poliitikko ja ammattiyhdistysjohtaja ** Solomon Maimon (1753–1800), saksanjuutalainen filosofi ** Solomon Mamaloni (1943–2000), Salomonsaarten pääministeri ** Solomon Mihoels (1890–1948), neuvostoliittolainen näyttelijä, teatteriohjaaja ja yhteiskunnallinen vaikuttaja ** Solomon Mutai (s. 1992) ugandalainen kestävyysjuoksija, ** Solomon Northup (1808–1875), afroamerikkalainen välillä orjaksi vangittu maanviljelijä ja viulisti ** Solomon Rabinovitš, Šolom Aleichem (1859–1916), venäläinen humoristi ** Solomon Volkov (s. 1944), neuvostoliittolaissyntyinen yhdysvaltalainen musiikkitieteilijä * kuvitteellisia henkilöitä: ** Solomon Grundy, rikollinen DC Comicsin sarjakuvissa sekä niihin perustuvissa animaatioissa ja videopeleissä ** Solomon Kane, Robert E. Howardin luoma kirjallinen hahmo
Cherokeelainen kirjaimisto

Cherokeelainen kirjaimisto on tavukirjoitusjärjestelmä, jolla kirjoitetaan cherokeen kieltä. Sen kehitti lukutaidoton cherokee-intiaani Sequoyah, englanninkieliseltä nimeltään George Guess tai George Gist. Hän alkoi kehittää järjestelmäänsä vuonna 1809, ja cherokeet ottivat sen virallisesti käyttöön vuonna 1825. Kirjoitusjärjestelmä on yhä käytössä cherokee-intiaanien keskuudessa.Foley, Lawrence: Phonological Variation in Western Cherokee. New York: Garland Publishing, Inc. 1980. Johnny Cashin kappale ”Talking Leaves” kertoo cherokeelaisesta kirjaimistosta ja sen synnystä. == Kirjaimet == a [a]~[ə] e [e]~[ɛ] i [i]~[ɪ] o [o]~[ɔ] u [u]~[ʊ] v [ə̃] — Ꭰ a Ꭱ e Ꭲ i Ꭳ o Ꭴ u Ꭵ v g [ɡ] Ꭶ ga Ꭷ ka Ꭸ ge Ꭹ gi Ꭺ go Ꭻ gu Ꭼ gv h [h] Ꭽ ha Ꭾ he Ꭿ hi Ꮀ ho Ꮁ hu Ꮂ hv l [l] Ꮃ la Ꮄ le Ꮅ li Ꮆ lo Ꮇ lu Ꮈ lv m [m] Ꮉ ma Ꮊ me Ꮋ mi Ꮌ mo Ꮍ mu Ᏽ mv n [n] Ꮎ na Ꮏ hna Ꮐ nah Ꮑ ne Ꮒ ni Ꮓ no Ꮔ nu Ꮕ nv qu [kʰw] Ꮖ qua Ꮗ que Ꮘ qui Ꮙ quo Ꮚ quu Ꮛ quv s [s] Ꮝ s Ꮜ sa Ꮞ se Ꮟ si Ꮠ so Ꮡ su Ꮢ sv d/t [d]/[t] Ꮣ da Ꮤ ta Ꮥ de Ꮦ te Ꮧ di Ꮨ ti Ꮩ do Ꮪ du Ꮫ dv tl [t͡ɬ] Ꮬ dla Ꮭ tla Ꮮ tle Ꮯ tli Ꮰ tlo Ꮱ tlu Ꮲ tlv ts [t͡s]~[d͡ʒ] Ꮳ tsa Ꮴ tse Ꮵ tsi Ꮶ tso Ꮷ tsu Ꮸ tsv w [ɰ] Ꮹ wa Ꮺ we Ꮻ wi Ꮼ wo Ꮽ wu Ꮾ wv y [j] Ꮿ ya Ᏸ ye Ᏹ yi Ᏺ yo Ᏻ yu Ᏼ yv Translitteroinnissa käytettävä v-kirjain vastaa äännettä eli nasalisoitua švaata. ==Lähteet== == Aiheesta muualla == *Omniglot: Cherokee syllabary Luokka:Tavukirjoitusjärjestelmät Luokka:Irokeesikielet
Tia Hellebaut

Tia Hellebaut (alk. Van Haver, s. 16. helmikuuta 1978 Antwerpen) on belgialainen entinen korkeushyppääjä ja yleisurheilun moniottelija. Hellebautin päälaji ennen korkeushyppyä oli seitsenottelu, mutta olkapäävamman vuoksi hän joutui vaihtamaan lajia. Hellebaut sijoittui Edmontonin MM- kilpailuissa 2001 seitsenottelussa 14:nneksi ja Budapestin sisäratojen MM- kilpailuissa 2004 viisiottelussa viidenneksi. Hän oli korkeushypyssä kahdestoista Ateenan olympialaisissa 2004 ja kuudes Helsingin MM-kilpailuissa 2005. Hän voitti korkeushypyssä kultaa vuoden 2006 Euroopan- mestaruuskilpailuissa Göteborgissa tuloksella 203 ja vuoden 2007 yleisurheilun sisäratojen EM-kilpailuissa Birminghamissa Belgian ennätystuloksella 205. Hellebaut teki viisiottelun kaikkien aikojen viidenneksi parhaan tuloksen vuonna 2007, mutta päätti olla kilpailematta sisäratojen Euroopan- mestaruuskilpailuissa sairauden takia ja keskittyä korkeushyppyyn. Osakan MM- kilpailuissa 2007 hän sijoittui korkeushypyssä 14:nneksi. Talvella 2008 hän voitti Valencian MM-hallikisoissa viisiottelun maailmanmestaruuden pistein 4867. Pekingin olympialaisissa 2008 Hellebaut voitti kultaa korkeushypyssä. Hän voitti ensimmäisenä naisena Kroatian Blanka Vlašićin sitten kesäkuun 2007. Voittotulos oli Belgian ennätys 205 cm, jonka Hellebaut ylitti ensimmäisellään ja Vlašić toisellaan. Hellebautin kulta oli ensimmäinen belgialaisen yleisurheilijan olympiavoitto sitten Tokion olympialaisten 1964 jolloin estejuoksija Gaston Roelants voitti olympiakultaa. Joulukuussa 2008 Hellebaut ilmoitti olevansa raskaana ja lopettavansa uransa. Lapsen isä on Hellebautin elämänkumppani Wim Vandeven, joka on myös valmentanut Hellebautia pitkään. Hellebaut synnytti ensimmäisen lapsensa kesäkuussa 2009. Helmikuussa 2010 Hellebaut ilmoitti tekevänsä paluun ja tavoittelevansa olympiavoittonsa puolustamista Lontoon olympialaisissa 2012. Barcelonan EM-kilpailuissa 2010 hän sijoittui viidenneksi tuloksella 197 cm. Hän oli raskaana Barcelonassa kilpaillessaan ja synnytti toisen lapsensa helmikuussa 2011. Kesällä 2011 hän kertoi jatkavansa uraansa ja tavoittelevansa edelleen pääsyä Lontoon olympialaisiin. Istanbulin sisäratojen MM-kilpailuissa 2012 hän oli viides tuloksella 195 cm. Hän sijoittui viidenneksi myös Lontoon olympialaisissa tuloksella 197. Göteborgin sisäratojen EM-kilpailuissa 2013 hän sijoittui kahdeksanneksi tuloksella 187 cm. Kisojen jälkeen hän ilmoitti lopettavansa kilpauransa. == Lähteet == * * ===Viitteet=== Luokka:Belgialaiset korkeushyppääjät Luokka:Belgialaiset yleisurheilun moniottelijat Luokka:Belgialaiset olympiavoittajat Luokka:Vuonna 1978 syntyneet Luokka:Elävät henkilöt
Kiutaköngäs

Kiutaköngäs on Oulankajokeen kuuluva, noin sadan metrin mittainen koski Oulangan kansallispuistossa Kuusamossa. Koski sijaitsee noin kilometrin päässä Oulangan luontokeskuksesta ja lähimmältä tieltä. Kosken korkeus on 13,7 metriä. == Lähteet == == Aiheesta muualla == Luokka:Kuusamon kosket Luokka:Kuusamon nähtävyydet Luokka:Oulangan kansallispuisto Luokka:Karhunkierros Luokka:Suomen luonnonnähtävyydet Luokka:Koutajoen vesistö
Sharon Gless

Sharon Marguerite Gless (s. 31. toukokuuta 1943 Los Angeles) on yhdysvaltalainen näyttelijä. Hänellä on irlantilaisia sukujuuria. Glessilla on ollut pitkäaikaisia rooleja useissa suosituissa televisiosarjoissa, joista tunnetuimpia ovat Cagney & Lacey (1982–1988) ja Älä kerro äidille 2 (Queer as Folk 2) (2000–2005). Vuonna 2007 hän aloitti sarjassa Burn Notice. Gless on esiintynyt myös elokuvissa ja teatterissa, ja hänellä on ollut vuodesta 1995 tähti Hollywood Walk of Famella. Hän on voittanut kaksi Emmy-palkintoa ja kaksi Golden Globea. Hän meni 4. toukokuuta 1991 naimisiin tuottaja Barney Rosenzweigin kanssa. Glessin naispuolinen ihailija kiusasi suosikkinäyttelijäänsä 1980-luvulta saakka häirikköviesteillä; vuonna 1990 sama nainen tunkeutui käsiaseen kanssa Glessin kotiin, mutta näyttelijätär ei ollut paikalla. Ilmeisesti murtautujan aikomuksena oli ollut tehdä itsemurha Glessin nähden. Murtautuja tuomittiin kuuden vuoden vankeusrangaistukseen.http://www.nndb.com/people/466/000024394/ == Lähteet == Luokka:Yhdysvaltalaiset näyttelijät Luokka:Hollywood Walk of Fame Luokka:Primetime Emmy -palkinnon saajat Luokka:Vuonna 1943 syntyneet Luokka:Elävät henkilöt
Barney Rosenzweig

Barney Rosenzweig (s. 23. joulukuuta 1937 Los Angeles) on yhdysvaltalainen televisiotuottaja, joka tunnetaan pääasiassa sarjasta Cagney & Lacey (1982–1988). Hän on ollut vuodesta 1991 naimisissa sarjan päänäyttelijän Sharon Glessin kanssa. Rosenzweig valmistui Etelä-Kalifornian yliopistosta valtiotieteen oppiarvolla vuonna 1959. Hänet on palkittu kahdella Emmy- palkinnolla. Hänen muistelmateoksensa Cagney & Lacey...and Me julkaistiin vuonna 2007. ==Lähteet== Luokka:Yhdysvaltalaiset televisiotuottajat Luokka:Vuonna 1937 syntyneet Luokka:Elävät henkilöt
Geiá sou María

Geiá sou María (, usein Yassou Maria, suomeksi ”Hei Maria”) on kreikkalaisen laulaja Sarbelin kappale, jonka hän esitti vuoden 2007 euroviisuissa. Koska Kreikka oli edellisenä vuonna päässyt kymmenen parhaan joukkoon, laulu oli suoraan loppukilpailussa, jossa se esiintyi kymmenentenä. Kappale sai 139 pistettä ja pääsi sijalle 7. Se sai 12 pistettä Bulgarialta ja Kyprokselta. == Lähteet == Luokka:Kreikan euroviisuedustuskappaleet Luokka:Vuoden 2007 euroviisuedustuskappaleet
Erikhthonios (Ateena)

Erikhthonios (, ) oli kreikkalaisessa mytologiassa Ateenan muinainen kuningas, joka syntyi autoktoonisesti – maasta – ja jonka Athene kasvatti. Varhaisimmat kirjoitukset eivät erottele häntä Erekhtheuksesta, hänen pojanpojastaan, mutta neljännestä vuosisadasta eaa. alkaen heidät kuvataan eri hahmoiksi. Pseudo- Apollodoroksen mukaan Athene vieraili Hefaistoksen luona pyytämässä tältä aseita, mutta Hefaistoksen valtasi halu Athenea kohtaan. Päättäneenä säilyttää neitsyytensä Athene pakeni, mutta vaikka Hefaistos olikin rampa, hänen onnistui tavoittaa Athene ja yrittää maata tämän. Kamppailun aikana hänen siementänsä tippui jumalattaren reidelle, joka vastenmielisyyttä tuntien pyyhki sen pois villan palalla. Athene heitti villan maahan hedelmöittäen siten Gaian. Gaia palautti syntyneen pienokaisen Athenelle, joka tämän Erikhthoniokseksi (kr. eris, ”riita” ja khthon, "maa"), ja laittoi pieneen laatikkoon.Pseudo-Apollodoros, Bibliotheke ('Kirjasto') 3.14.6 (engl. käännös) Athene antoi sen jälkeen laatikon Kekropsin, Ateenan kuninkaan, kolmelle tyttärelle – Herse, Pandrosos ja Aglauros – ja varoitti heitä koskaan avaamasta sitä. Uteliaisuus kuitenkin voitti heidät, ja Aglaulos ja Herse avasivat laatikon, josta paljastui lähteestä riippuen joko pienokainen, jonka ympärille käärme oli kietoutunut, tai joka oli puoliksi ihminen ja puoliksi käärme. Sisarukset joko tulivat hulluiksi ja heittäytyivät Akropoliilta alas, tai vaihtoehtoisesti käärme tappoi heidät. Toisen version mukaan varis kertoi Athenelle tapahtuneesta, jolloin tämä teki nämä kaksi sisarusta hulluiksi saaden heidät heittäytymään mereenHyginus, Fabulae clxvi (engl. käännös). Kun Erikhthonios kasvoi, hän karkotti Amfiktyonin, joka puolestaan oli anastanut vallan Kranaokselta kaksitoista vuotta aiemmin, ja tuli Ateenan kuninkaaksiPausanias: Periegesis tes Hellados ('Kreikan kuvaus') 1.2.6 (engl. käännös). Hän nai Praksithean, najadin, ja he saivat pojan, Pandion I:n. Tänä aikana Pallas Athene suojeli häntä jatkuvasti. Hän perusti panathenaian Athenen kunniaksi ja nostatti tämän kunniaksi puisen patsaan Akropoliille. Paroksen marmorin mukaan hän opetti alamaisensa iestämään hevosia ja käyttämään niitä vaunojen vetämiseen, sulattamaan hopeaa ja kyntämään maata auralla. Lisäksi Erikthonioksen kerrottiin keksineen quadrigan, nelivaljakonHyginus, Astronomica ii.13 (engl. käännös). Erikthoniosta seurasi valtaistuimelle hänen poikansa Pandion I. == Lähteet == Luokka:Ateenan kuninkaat
Aimé Césaire

Aimé-Fernand-David Césaire (26. kesäkuuta 1913 Basse-Pointe, Martinique – 17. huhtikuuta 2008 Fort-de-France, Martinique) oli afromartiniquelainen ranskalainen runoilija, kirjailija ja poliitikko. Césaire syntyi Fort-de- Francessa Martiniquen saarella ja muutti vuonna 1931 Pariisiin kouluun. ==Yhteiskunnallinen toiminta== Césaire oli yhdessä senegalilaisen Léopold Sédar Senghorin ja guayanalaisen Léon-Gontran Damasin kanssa luomassa värillisten ympäri maailmaa yhdistävää, kirjallisia ja poliittisia pyrkimyksiä ajavaa, négritude-aattetta. Césaire meni vuonna 1937 naimisiin opiskelutoverinsa Suzanne Roussin kanssa. Pari muutti pienen poikansa kanssa Martiniquelle vuonna 1939. Césaire ystävystyi surrealistirunoilija André Bretonin kanssa, joka vietti tulevat sotavuodet hänen kotisaarellaan. Césairen palattua kotisaarelle hänet nimitettiin 1945 Fort-de-Francen pormestariksi ja Ranskan kansalliskokouksen jäseneksi Ranskan kommunistipuolueen tuella. Hän erosi 1956 kommunistipuolueesta ja perusti 1960 Martiniquelaisen edistyspuolueen (Parti Progressiste Martiniquais), PPM). Vuonna 2006 hän kieltäytyi tapaamasta Nicolas Sarkozya, koska Sarkozyn Union pour un Mouvement Populaire -puolue oli tukenut lakia, jonka mukaan Ranskan toiminta siirtomaa- aikana tulee esittää koulujen historianopetuksessa Ranskan kannalta myönteisessä valossa. ==Kirjallinen toiminta== Césaire perusti 1932 Léopold Sédar Senghorin ja Léon Gontran Damas'n kanssa L'Étudiant noir -lehden, jossa hän käytti ensimmäisenä termiä négritude, joka korosti mustan identiteetin merkitystä. Hän oli myös Présence africaine -julkaisusarjan perustajia. Hän oli alun pitäenkin Senghoria ja Damas'ta radikaalimpi, mikä näkyi hänen merkittävimmästä runokokoelmastaan Cahier d'un retour au pays natal (1943). Sillä oli merkittävä vaikutus toisen maailmansodan jälkeisen sukupolven mustaan älymystöön kuvatessaan Martiniqueen kohdistuneista vääryyksisitä. Myöhemmin hän suuntautui surrealismiin. Hän kuvaa taistelua siirtomaavaltaa vastaan näytelmätrilogiassa Et les chiens se taisaient (1956), La tragédie du roi Christophe (1963) ja Une saison au Congo (1967). Runokokoelmien ohella Césaire julkaisi muun muassa draamaa ja poliittisen teoksen Discours sur le colonialisme (1953). Karin Tuominen on suomentanut Césairen runon "Synnyinseudulle paluun vihko" ("Cahier d'un retour au pays natal", 1939)Suomennos julkaisussa Kirjo: kirjallisuus- ja kulttuurilehti 2002; nro 4; s. 20. Lähde: Lahden kaupunginkirjaston runotietokanta, päivitetty 9.2.2021, viitattu 15.2.2021 == Runoteokset == * Cahier d’un retour au pays natal, 1939 * Armes miraculeuses, 1946 * Soleil cou coupé, 1948 * Corps perdu, 1950 * Ferrements, 1960 * Cadastre, 1961 * Moi, laminaire, 1982 ==Lähteet== * Aimé Césaire on kuollut. Yle.fi 18.4.2008. Viitattu 19.6.2022. ===Viitteet=== Luokka:Martiniquelaiset kirjailijat Luokka:Ranskalaiset runoilijat Luokka:Ranskalaiset poliitikot Luokka:Vuonna 1913 syntyneet Luokka:Vuonna 2008 kuolleet
Baguio City

Baguio City () on kaupunki Filippiineillä. Kaupunki sijaitsee Luzonin saaren pohjoisosassa ja sen asukasluku on 345 366 (2015). Baguio City perustettiin vuonna 1900 alueella asuvan Ibaloi-kansan perustaman kylän paikalle. Tuolloinen Filippiinien hallinto päätti tehdä kaupungista Filippiinien kesäpääkaupungin vuonna 1903. Alueella on presidentin kartano ja muun muassa korkeimman oikeuden toimitiloja. Baguio on Cordilleran hallinnollisen alueen pääkaupunki. Kaupungin nimi tulee Ibaloi-kansan sammalta tarkoittavasta sanasta bagiw. Baguio sijaitsee noin 1500 m merenpinnan yläpuolella ja alueen kasvillisuus on trooppinen ja siellä kasvaa sammaleen lisäksi muun muassa orkideoita. ==Lähteet== ==Aiheesta muualla== * Kaupungin verkkosivusto luokka:Filippiinien kaupungit
Tekijäinvaihdunta

Tekijäinvaihdunta eli crossing-over tai geenienvaihdunta on meioosin ensimmäisessä jakautumisessa eli vähennysjaossa mahdollisesti tapahtuva vastinkromosomien kromatidien osien vaihto. Geenienvaihduntaa edeltää vastinkromosomien konjugoituminen (rinnakkain asettuminen) ja kiasman muodostuminen. Geenienvaihdunta mahdollistaa uudenlaisten geeniyhdistelmien syntymisen vastinkromosomeista, kromosomien sisäisen rekombinaation. Täten se on vastinkromosomien mendelististä segregaatiota täydentävä rekombinaatiomekanismi ja monimuotoisuutta lisäävä tekijä. Näin selitetään myös miksi sisarukset eivät ole identtisiä tai näytä samalta, vaikka he olisivat saaneet perimänsä samoilta vanhemmilta. == Lähteet == * Luokka:Solun fysiologia Luokka:Molekyyligenetiikka
Vuorisirri

Vuorisirri (Calidris tenuirostris) on keskikokoinen kahlaaja. Lajin kuvaili ja nimesi Thomas Horsfield 1821. == Koko ja ulkonäkö == Linnun pituus on 26–28 cm, siipien kärkiväli 62–66 cm ja paino 125–230 g. Naaras on selvästi kookkaampi. Suurikokoinen sirri, hieman isosirriä suurempi. Nokka on melko ohut ja pitkähkö ja lievästi alaspäin kaartunut. Höyhenpuku on lähes kauttaaltaan tummatäpläinen, vatsapuolelta vähiten. Sukupuolet ovat samanvärisiä. == Esiintyminen == Pesii Koillis-Siperian tundralla. Muuttolintu, joka talvehtii suurina parvina Etelä-Aasiassa Pakistanista Kiinaan ja Australiassa. Maailman populaation koko noin 380 000 yksilöä. Sen kanta on erittäin uhanalainen. Lajia ei ole tavattu Suomessa. == Elinympäristö == Pesimäaikana laji elää tundralla ja arktisen alueen tunturien ja vaarojen niityillä ja pensaikoissa. Pesimäajan ulkopuolella rannikoiden muta- ja hiekkarannoilla. == Lisääntyminen == Pesä on maassa ja munia on 4. == Ravinto == Hyönteiset, nilviäiset ja muut pienet selkärangattomat. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 * Kuva ===Viitteet=== Luokka:Sirrit Luokka:Uhanalaiset linnut
Lars Frölander

Lars Arne Frölander (s. 26. toukokuuta 1974 Boden) on ruotsalainen uimari ja olympiavoittaja. Hänen uransa kohokohta oli 100 metrin perhosuinnin olympiavoitto Sydneyssä 2000. Muutamaa kuukautta myöhemmin hän rikkoi 100 metrin perhosuinnin maailmanennätyksen lyhyellä radalla 16. marraskuuta 2000, ajalla 50,59, Ateenassa, lyhyen radan MM-kilpailuissa, ja paransi sitä seuraavana päivänä lukemiin 50,44. Ennätys kesti vuoden ja kuukauden, jolloin sen rikkoi saksalainen Thomas Rupprath. Frölander palkittiin Svenska Dagbladetin kultamitalilla vuonna 2000. Seuratasolla Frölander edustaa Linköpings Allmänna Simsällskapia. ==Yksityiselämä== Frölander syntyi Bodenissa ja muutti perheensä kanssa kolmevuotiaana Borlängen Ornäsiin. == Lähteet == *Tulokset swimrankings.net-sivustolla Luokka:Ruotsalaiset uimarit Luokka:Ruotsalaiset olympiavoittajat Luokka:Vuonna 1974 syntyneet Luokka:Elävät henkilöt
Helsingin taidevärjäämö

Helsingin Taidevärjäämö OY- Helsingfors Konstfärgeri AB oli suomalainen vuosina 1929-1989 toiminut kankaanpainantayritys. Yritys aloitti toimintansa Helsingissä, osoitteessa Mikonkatu 8. Vuonna 1932 tuotantolaitos muutti Meritullinkatu 1:een ja vuonna 1939 Lindström Oy:n rakennukseen Lautatarha- ja Tynnyrintekijänkadun kulmaan, missä se toimi vuoteen 1989 asti.Päivi Katajanmäen tutkimusraportti 2002 Helsingin Taidevärjäämöllä oli huomattava vaikutus kotimaisen painokangassuunnittelun kehitykseen. Erityisesti siihen johti tekstiilitaiteilija Eeva Taimin sekä sisustusarkkitehti Kaj Franckin työ mallinsuunnittelijoina. Myös graafikko Helmiriitta Honkanen sekä Kaarina Hälvä ovat toimineet yrityksessä mallipiirtäjinä. ==Historia== *Taiteilija Yrjö Ollila ja liikemies Uuno Sinervä perustivat Helsingin taidevärjäämön 10. marraskuuta 1927. Kaupparekisterissä sen toimialaksi ilmoitettiin: "Kankaitten y.m. tavarain värjäys ja kauppa kankailla sekä muilla luvallisilla tavaroilla". Kansallisarkisto: Helsingin taidevärjäämön kaupparekisteriotteet Tuotanto koostui aluksi lähinnä lampunvarjostimista sekä Suomen, ulkomaiden ja eri järjestöjen lipuista, mutta keskittyi myöhemmin pääasiallisesti painokankaisiin. Aluksi sovellettiin tuolloin uudenaikaista ruiskumaalaustekniikkaa, joka pian sai väistyä filmipainantamenetelmän tieltä. *Sirkka (o.s. Ryynänen) ja Uuno Sinervä tutustuiva Berliinissä uuteen filmipainotekniikkaan, jota yhdessä Ollilan kanssa ryhdyttiin kehittämään. Filmipaino perustui valotetuille painosabluunoille, joiden avulla väriaine ammuttiin väripistooleilla kaavion kuvioreikiin. Taiteilija Ollila suunnitteli mallit joita työntekijät toteuttivat. *Liike lakkautettiin tässä muodossa 15. syyskuuta 1929 Yrjö Ollilan luovuttua yrityksestä huomattavan tilaustyön takia. *Helsingin Taidevärjäämö OY perustettiin samana päivänä. Yhtiön hallituksen muodostivat: toimitusjohtaja Sirkka Sinervä, varajäsen Adele Rajakoski, varsinainen puheenjohtaja R.R. Ryynänen ja prokuristi Uuno Sinervä. *1937 Eeva Taimi palkattiin mallinsuunnittelijaksi. *1938 Uuno Sinervän kuoleman jälkeen Sirkka Sinervä jatkoi yhtiön toimitusjohtajana kuolemaansa 1953 asti. *1940 Kaj Franck saapui yritykseen. Taimi ja Franck toimivat yhdessä Taidevärjäämön johtavina suunnittelijoina, kunnes Kaj Franck siirtyi työskentelemään Arabian taideosastolle 1945. *Eeva Taimi siirtyi Vaasan Puuvillan palvelukseen 1947, mutta teki senkin jälkeen yhteistyötä Taidevärjäämön kanssa. *Toini Bredenberg johti Sirkka Sinervän jälkeen Taidevärjäämöä vuoteen 1978, jolloin hän myi yhtiön. Yhtiön ostivat Matti Salonen, Pirkko Silfsten ja Timo Silfsten 6.7.1978. *3.2.1989 yhtiö purettiin konkurssin johdosta. ==Lähteet== *Kansallisarkisto: Helsingin taidevärjäämön kaupparekisteriotteet * ===Viitteet === Luokka:Entiset suomalaiset tekstiilivalmistajat Luokka:Hermanni
Mærsk Mc-Kinney Møller

Arnold Mærsk Mc-Kinney Møller (13. heinäkuuta 1913 Kööpenhamina – 16. huhtikuuta 2012 Kööpenhamina) oli tanskalainen liikemies ja miljardööri. == Elämä == Mærsk Mc-Kinney Møller syntyi Kööpenhaminassa 13. heinäkuuta 1913. Hänen isänsä oli liikemies Arnold Peter Møller ja äiti Yhdysvaltain Kentuckysta kotoisin oleva Chastine Estelle Roberta McKinney. Møller pitikin itseään puoliksi amerikkalaisena. Perheyhtiön toimintaan Mærsk Mc-Kinney Møller tuli mukaan vuonna 1940. Tanskan miehityksen myötä hän siirsi isänsä kanssa yhtiön toiminnan New Yorkiin, mistä käsin Mærsk Mc-Kinney Møller johti yhtiötä toisen maailmansodan aikana. Yhdysvalloissa hän asui vuoteen 1947 saakka. Isänsä kuoleman jälkeen 1965 Mølleristä tuli A. P. Møller-Mærskin toimitusjohtaja ja hallituksen puheenjohtaja. Hän jäi sivuun toimitusjohtajan paikalta 1993, mutta jatkoi yhtiön hallituksen puheenjohtajana vuoteen 2003. Mc-Kinney Møllerin aikana Maersk-konsernista muotoutui kansainvälinen monialayhtiö, joka toimi muun muassa lentoliikenteessä, vähittäiskaupassa, it- alalla sekä teollisuudessa. Maerskista kehittyi suuri logistiikkayhtiö, jonka tulot vuonna 2010 olivat noin 60 miljardia kruunua. Tanskalaislehti Berlingske Nyhedsmagasin arvioi vuonna 2010 Møllerin varakkaimmaksi tanskalaiseksi hänen omaisuutensa ollessa 8,3 miljardia kruunua. Vuonna 2007 talouslehti Forbes oli arvioinut Møllerin toiseksi varakkaimmaksi tanskalaiseksi Lego Groupin entisen toimitusjohtajan ja hallituksen puheenjohtajan Kjeld Kirk Kristiansenin jälkeen.The World's Billionaires, Forbes.com 8.3.2007. Viitattu 21.4.2012. Møllerin puoliso Emma kuoli vuonna 2005. Heillä oli kolme tytärtä: Ane Mærsk Mc-Kinney Uggla, Leise Mærsk Mc-Kinney Møller ja Kirsten Mc-Kinney Møller Olufsen. Møller oli yksi harvoista Elefanttiritarikunnan jäsenistä, jotka eivät ole valtionpäämiehiä eivätkä kuninkaallisia. Hän oli ensimmäinen ei- amerikkalainen IBM:n hallituksessa, jossa hän istui 14 vuoden ajan. Mærsk Mc- Kinney Møller kuoli 98-vuotiaana Kööpenhaminassa 16. huhtikuuta 2012. == Lähteet == == Aiheesta muualla == Luokka:Tanskalaiset yritysjohtajat Luokka:Vuonna 1913 syntyneet Luokka:Vuonna 2012 kuolleet Luokka:Tanskalaiset miljardöörit Luokka:A. P. Møller-Mærsk
Robin Wikman (jalkapalloilija)

Robin Wikman (s. 21. tammikuuta 1986 Helsinki) on entinen suomalainen jalkapalloilija. Hän oli pelipaikaltaan vasen laitapuolustaja. Wikman lukeutui Suomen alle 21-vuotiaiden maajoukkueen vakionimiin. 15. toukokuuta 2009 alle 21-vuotiaiden maajoukkueen päävalmentaja Markku Kanerva valitsi Wikmanin 40:n pelaajan ehdokaslistalle, josta valitaan lopullinen alle 21-vuotiaiden joukkue 15. kesäkuuta - 29. kesäkuuta Ruotsissa pelattavaan EM-lopputurnaukseen. ==Lähteet== Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Robert Mondavi

Robert Gerald Mondavi (18. kesäkuuta 1913 – 16. toukokuuta 2008) oli yhdysvaltalainen viininvalmistaja. Hän loi uransa Kaliforniassa, ja hänen katsotaan yleisesti tehneen Napa Valleyn viineistä maailmankuuluja.http://www.money.cnn.com/magazines/business2/business2_archive/2005/04/01/8256045/index.htmhttps://alumni.stanford.edu/get/page/magazine/article/?article_id=31539 Virginia-nimisessä kaupungissa Minnesotassa syntyneen Mondavin vanhemmat olivat italialaisia maahanmuuttajia. Mondavit muuttivat Kaliforniaan Robertin ollessa 10-vuotias. Hän valmistui Stanfordin yliopistosta vuonna 1937. Kuvernööri Arnold Schwarzenegger ja First Lady Maria Shriver ilmoittivat 20. elokuuta 2007 hänen ottamisestaan California Hall of Fameen 5. joulukuuta. Mondavi loi vuonna 1968 sen ajan Amerikassa varsin tuntemattoman Sauvignon Blanc'n paikallisen Fumé blanc -version. Kyseinen viini oli välitön menestys. Sen tekijän omaelämäkerta Harvests of Joy ilmestyi vuonna 1998, ja hänen elämästään on tehty dokumenttielokuva. Hänen viinitilansa eteen tehdystä työstä nousi julkisuuden henkilöksi myös hänen puolisonsa Margrit Mondavi. == Lähteet == Luokka:Yhdysvaltalaiset liikemiehet Luokka:Amerikanitalialaiset Luokka:Vuonna 1913 syntyneet Luokka:Vuonna 2008 kuolleet
Espanjan Grand Prix 2001

Espanjan Grand Prix 2001 oli Formula 1 -sarjan osakilpailu, joka ajettiin 29. huhtikuuta 2001 Circuit de Catalunyalla Espanjassa. Kilpailun voitti Ferrarilla ajanut Michael Schumacher, jolle voitto oli kauden kolmas. Schumacher ajoi myös kilpailun nopeimman kierroksen ajalla 1.21,151 (kierroksella 25) McLarenilla ajanut suomalaiskuljettaja Mika Häkkinen keskeytti kilpailun johtopaikalta viimeisellä kierroksella, jonka seurauksena Michael Schumacher nousi voittajaksi. Voitto olisi ollut Häkkiselle neljäs peräkkäinen Catalunyan radalla. FIA salli Espanjan osakilpailusta lähtien luistoneston, koska sen kieltoa oli käytännössä mahdotonta täysin valvoa. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1\. 1 Michael Schumacher Ferrari 65 1.31.03,305 1 10 2\. 6 Juan Pablo Montoya Williams-BMW 65 + 40,738 12 6 3\. 10 Jacques Villeneuve BAR-Honda 65 + 49,626 7 4 4\. 12 Jarno Trulli Jordan-Honda 65 + 51,253 6 3 5\. 4 David Coulthard McLaren-Mercedes 65 + 51,616 3 2 6\. 16 Nick Heidfeld Sauber- Petronas 65 + 1.01,893 10 1 7\. 9 Olivier Panis BAR-Honda 65 + 1.04,977 11 8\. 17 Kimi Räikkönen Sauber-Petronas 65 + 1.19,808 9 9\. 3 Mika Häkkinen McLaren-Mercedes 64 Kytkin 2 10\. 22 Jean Alesi Prost-Acer 64 + 1 krs. 15 11\. 23 Luciano Burti Prost-Acer 64 + 1 krs. 14 12\. 14 Jos Verstappen Arrows-Asiatech 63 + 2 krs. 17 13\. 21 Fernando Alonso Minardi-European 63 + 2 krs. 18 14\. 7 Giancarlo Fisichella Benetton-Renault 63 + 2 krs. 19 15\. 8 Jenson Button Benetton-Renault 62 + 3 krs. 21 16\. 20 Tarso Marques Minardi-European 62 + 3 krs. 22 Kesk. 2 Rubens Barrichello Ferrari 49 Jousitus 4 Kesk. 18 Eddie Irvine Jaguar-Cosworth 48 Moottori 13 Kesk. 5 Ralf Schumacher Williams-BMW 20 Jarrut 5 Kesk. 15 Enrique Bernoldi Arrows- Asiatech 8 Polttoaineenpaine 16 Kesk. 19 Pedro de la Rosa Jaguar-Cosworth 5 Kolari (Frentzen) 20 Kesk. 11 Heinz-Harald Frentzen Jordan-Honda 5 Kolari (de la Rosa) 8 == Muuta == *Paalupaikka: Michael Schumacher – 1.18,201 *Juan Pablo Montoyan uran ensimmäinen palkintosija ja ensimmäiset pisteet. *Pedro de la Rosan ensimmäinen kilpailu Jaguarilla. *Luciano Burtin ensimmäinen kilpailu Prostilla. *BAR-tallin historian ensimmäinen palkintosija. == Lähteet == Luokka:Formula 1 -kausi 2001 2001
Neidhart von Reuenthal

Neidhart von Reuenthal myös Nithart (noin 1180 – noin 1240) oli saksalainen minnelaulaja, joka oli syntynyt Baijerissa ja asui elämänsä Itävallassa, missä hän toimi Itävallan herttuan Fredrik II:n palveluksessa. Minnelaulajana Neidhart oli luovimmillaan vuosien 1210 ja 1240 välisenä aikana. Neidhart von Reuental (yläsaksaksi Nîthart uon Riuwental) on todennäköisesti hänen pseudonyyminsä. Neidhart osallistui viidenteen ristiretkeen vuosina 1217–1219. Yleisesti hänen laulunsa olivat tarkoitetut esitettäviksi hovin tilaisuuksissa ja ne jakautuvat kahteen eri tyyppiin, eli Sommerreien ja Winterlieder. Ensin mainitut ovat yksinkertaisia muodoltaan ja lyhyitä; ne kuvaavat yleensä talonpoikaisväestön tansseja. Jälkimmäiset ovat pidempiä ja rakenteeltaan taidokkaampia ja niihin on useimmiten sisällytetty taitavia kuvauksia talonpoikaiselämästä. Lauluissaan Neidhart yhdistää usein taidokkaasti korkean rakkauden teeman parodioiden riemukkaan realistiseen talonpoikaiseen elämänmenoon. Hän myös ivailee talonpoikaisia nuorukaisia, jotka matkivat ritarien minnerunoutta, joka oli keskeisesti rakkausrunoutta. ==Aiheesta muualla== *"Neidhart Fuchs" *Opiskelijoiden Neidhart-projekti Luokka:Saksalaiset muusikot Luokka:Ristiretkeläiset Luokka:Minnelaulajat Luokka:1100-luvulla syntyneet Luokka:1200-luvulla kuolleet
E. R. Braithwaite

Edward Ricardo Braithwaite (27. kesäkuuta 1920 Georgetown, Guyana – 12. joulukuuta 2016 Rockville, Maryland, Yhdysvallat) oli guyanalainen kirjailija ja diplomaatti. Hänen kaunokirjalliset teoksensa kuvaavat heikkoja sosiaalisia oloja ja mustiin kohdistuvaa rotusortoa. Opiskeltuaan Queen’s Collegessa kotimaassaan Braithwaite pääsi New Yorkin City Collegeen. Hän palveli toisessa maailmansodassa Royal Air Forcen lentäjänä. Sodan jälkeen hän muutti Cambridgen yliopistoon, jossa opiskeli tohtoriksi fysiikasta. Braithwaiten tunnetuin kaunokirjallinen teos on hänen esikoisromaaninsa To Sir, with Love (1959), joka pohjautuu hänen omiin kokemuksiinsa käytöshäiriöisen luokan opettajana Itä-Lontoossa 1950-luvun alkupuolella. James Clavell ohjasi teoksen pohjalta vuonna 1967 menestystä saavuttaneen elokuvan Vastahakoiset (To Sir With Love), jossa Sidney Poitier esittää kirjailijan omaakuvaa ymmärtäväisenä opettajana. Braithwaite toimi pitkän kansainvälisen uransa aikana muun muassa Guyanan suurlähettiläänä Yhdistyneissä kansakunnissa ja Venezuelassa sekä opetti englantia New Yorkin yliopistossa. == Teoksia == * To Sir, with Love (1959). (Vastahakoiset. Lyhentäen suomentanut Anna-Maija Viitanen. Kirjavaliot. Helsinki: Kustannus Oy Valitut Kirjavaliot, 1983. ISBN 951-9059-16-4. S. 412−478.) * Paid Servant (1962). == Lähteet == * Kirjailijaesittely: E. R. Braithwaite. Kirjavaliot. Helsinki: Kustannus Oy Valitut Kirjavaliot, 1983. ISBN 951-9059-16-4. S. 479. === Viitteet === Luokka:Guyanalaiset kirjailijat Luokka:Suurlähettiläät Luokka:Vuonna 1920 syntyneet Luokka:Vuonna 2016 kuolleet
John Wooden

John Robert Wooden (14. lokakuuta 1910 Hall, Indiana - 4\. kesäkuuta 2010 Los Angeles, Kalifornia) oli yhdysvaltalainen koripalloilija ja koripallovalmentaja. Hän oli kaikkien aikojen ensimmäinen henkilö, joka kelpuutettiin Basketball Hall of Fameen sekä pelaajan (1961) että valmentajan (1973) ominaisuudessa. Woodenia pidetään yhtenä amerikkalaisen yliopistourheilun legendoista. Hän johti UCLA:ssa (University of California, Los Angeles) The Bruinsia, joka voitti hänen aikanaan 620 ja hävisi 147 peliä. Joukkue voitti kaikkiaan kymmenen NCAA-mestaruutta. Wooden valmistui Purduen yliopistosta. Hän oli naimisissa Nellie Rileyn kanssa 53 vuoden ajan, kunnes tämä kuoli sairauteen 21. maaliskuuta 1985. Hänet valittiin Sports Illustratedin "Vuoden urheilijaksi" vuonna 1972, ja hänelle myönnettiin Presidential Medal of Freedom. Hän on kuulunut vuodesta 2006 College Basketball Hall of Fameen. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Presidential Medal of Freedom Luokka:Vuonna 1910 syntyneet Luokka:Vuonna 2010 kuolleet Luokka:Seulonnan keskeiset artikkelit
Martti Pennanen

Martti Asser Pennanen (8. joulukuuta 1923 Tervola – 17. joulukuuta 2010 Tampere) oli suomalainen näyttelijä. Suurelle yleisölle hän tuli tunnetuksi 1970- ja 1980-luvuilla tehtyjen elokuvien ja televisionäytelmien ansiosta. Pennasen muistetuimpia esiintymisiä ovat olleet roolit elokuvissa Päämaja, Kun taivas putoaa, Yhden miehen sota, Meiltähän tämä käy, Loma ja Pedon merkki sekä televisionäytelmissä Lyhyet erikoiset, Hänen olivat linnut sekä Sodan ja rauhan miehet, jossa hän näytteli Väinö Tanneria. Pennanen palkittiin Pro Finlandia -mitalilla vuonna 1982. Hänelle myönnettiin valtion ylimääräinen taiteilijaeläke vuodesta 1985 alkaen. Pennanen kuoli 87-vuotiaana Tampereella Koukkuniemen vanhainkodissa. Hänet on haudattu Teiskon hautausmaalle Terälahdelle. == Filmografia == === Elokuvat === Vuosi Elokuva Rooli 1963 Kaksitoista valamiestä 1964 Anteeksiantamatonta huolimattomuutta Francesco 1964 Yhden yön illuusio Tobby Morrison, Robertin ystävä 1965 Huhtikuun Manta Pilliskuru 1966 Kaksi sisarta Marcus Trastheim 1966 Eräs syysilta vierailija 1967 Miehen kylkiluu Tuomas Lukasson 1968 Lennu teloitusryhmän johtaja 1968 Eppel on taivaassa konsuli 1969 Taksikuski insinööri 1969 Vodkaa, komisario Palmu ministeri Laaksonen 1970 Ehto Timo, puoluevirkailija 1970 Palkka Tiilo 1970 Kämppä isä 1970 Päämaja yleisesikunnan päällikkö 1970 Onneksi on rahaa kirkkoherra 1971 Magdaleena ja maailman lapset pappi 1972 Se on sitten kevät Napoleon Flinkman, renki 1972 Kun taivas putoaa... apulaiskaupunginjohtaja Edwin Salo, "Eetu" 1972 Hiekkakuningas Olli 1973 Meiltähän tämä käy ministeri Vänttinen 1973 Isä ratsumestari 1973 Yhden miehen sota urakoitsija Matti Kivilahti 1973 Porvari Schippel Tilman Hicketier 1974 Tuntematon potilas Into Viiriäinen 1975 Orvar Kleinin laillinen ruumis Obraznik 1975 Mies, joka ei osannut sanoa ei kertoja 1976 Loma johtaja Kari Helminen 1976 Hänen olivat linnut Birger Broms 1976 Brecht Suomessa 1976 Päivä Helsingissä yliopettaja Lyy 1977 Aika hyvä ihmiseksi ajuri Primus Koljosen ääni 1977 Volpone eli Kettu 1. tuomari 1977 Jäniksen vuosi 1. metsästäjä 1978 Amerikan Antti Antti 1979 Ihmemies pääjohtaja Martti Olavi Ilmari Tuomola 1979 Kaikkein tärkein koomikko 1980 Tulitikkuja lainaamassa seppä 1981 Sotamies Jokisen vihkiloma Onni 1981 Kiljusen herrasväki Koivisto, tykistön veteraani 1981 Ansa komisario 1981 Pedon merkki kenraaliluutnantti 1981 Soitannollinen ilta Viipurissa 1918 1982 Säätiö Asel 1982 Kuningas jolla ei ollut sydäntä majatalon isäntä 1983 Yksityisetsivä Arnold 1983 Agentti 000 ja kuoleman kurvit "X", Suojeluspoliisin päällikkö 1987 Jäähyväiset presidentille kauppaneuvos Ollila 1988 Oliver ja kumppanit Pultsi (äänirooli 1988 Ihmiselon ihanuus ja kurjuus hotelli Tammerin portieri 1989 Cha Cha Cha asianajaja 1989 Ruuvit löysällä poliisipäällikkö Miinalainen 1991 Rölli – hirmuisia kertomuksia puun ääni 1991 Syysmuutto Nesto ==Lähteet== ==Aiheesta muualla== * * Martti Pennanen Yle Elävä arkistossa Luokka:Suomalaiset näyttelijät Luokka:Pro Finlandia -palkitut Luokka:Jussi-palkinnon saajat Luokka:Vuonna 1923 syntyneet Luokka:Vuonna 2010 kuolleet
JP Siili

Jukka-Pekka Siili (s. 17. syyskuuta 1964), tunnetaan myös nimellä JP Siili, on suomalainen elokuvaohjaaja ja käsikirjoittaja. Hän on ohjannut muun muassa elokuvat Ganes (2007) ja Hymypoika (2003) sekä televisiosarjat Rakastuin mä luuseriin (2005), Juulian totuudet (2002), Uusi päivä (2010) ja Tellus (2014). Siili on myös voittanut käsikirjoittamallaan ja ohjaamallaan kolmiosaisella tv-minisarjalla Juulian totuudet (2002) arvostetun kansainvälisen Prix Italia -palkinnon parhaana draamasarjana. Lisäksi Juulian totuudet voitti myös Telvis-palkinnon. ==Valikoitu filmografia== * Elossa (1990) * Neekeri (1991) * Kastajaiset (1992) * Kalenteri (1994) * Marskin risti (1994) * Ilmakitarat (1995) (televisioelokuva) * Ruuvimies (1995) * Heartmix (osat 9–13, 1996) * Ota ja omista (1997) * Sydänten akatemia (1998) * Viola (1998) * SunRadio (1999) * Operaatio Interheil (2001) * Benner & Benner (osat 1.1 - 1.18, 2001-2002) * Juulian totuudet (2002) (Prix Italia) * Jatulintarha (2002) * Tie Eedeniin (2003) * Hymypoika (2003) * Nollatoleranssi (2004) * Käenpesä (2004) * Rakastuin mä luuseriin (2005) * Ganes (2007) * Maan mitta (2007) * Suojelijat (yksi jakso, 2008) * Blackout (2008) * Virta (kolme jaksoa, 2010–2011) * Uusi päivä (7 jaksoa, 2010–2012) * Härmä (2012) * Selänne (2013) * Tellus (televisiosarja, 2014) * Veljeni vartija (2018) * Sieniretki (2022) ==Aiheesta muualla== * Luokka:Suomalaiset elokuvaohjaajat Luokka:Vuonna 1964 syntyneet Luokka:Elävät henkilöt
SF Film

SF Film Finland Oy on vuoden 2000 alussa toimintansa aloittanut Bonnier- konserniin kuuluvan Svensk Filmindustrin tytäryhtiö. Aikaisemmin yritys oli nimeltään FS Film Oy, mutta vaihtoi nimensä vuonna 2013 SF Film Finland Oy:ksi, joka on lähempänä konsernin muiden pohjoismaisten elokuvatoimistojen nimiä. Se on Suomen johtava elokuvalevitysyhtiö sekä teatterielokuva- että DVD-markkinoilla, ja sen edustamia ulkomaisia elokuvayhtiöitä ovat muun muassa Warner Bros. ja 20th Century Fox, joka on näistä suurin. Yhtiöllä on vuosina 2000–2011 ollut ensi-illassa yli 500 ulkomaista ja 50 kotimaista elokuvaa, joista suurimpia lanseerauksia ovat olleet Taru sormusten herrasta -trilogia, James Bond -elokuva Kuolema saa odottaa, The Simpsons Movie, Avatar, Ice Age -animaatiot, Tähtien sota -sarjan Episodit II ja III sekä viimeisimpänä kesällä 2011 julkaistu Harry Potter ja kuoleman varjelukset, osa 2. SF Film on markkinajohtaja elokuvien tallennemyynnissä 22 %:n ja vuokramyynnissä noin 35 %:n markkinaosuudella (09/11). Teatterilevityksessä markkinaosuudeksi vuonna 2012 arvioidaan 40–45 %. ==Lähteet== == Aiheesta muualla == * Virallinen kotisivu Luokka:Bonnier Luokka:Elokuvalevittäjät Luokka:Suomalaiset elokuvayhtiöt
Kaye Ballard

Catherine Gloria Balotta (Kaye, joskus Kay Ballard; 20. marraskuuta 1925 Cleveland, Ohio – 21. tammikuuta 2019 Rancho Mirage, Kalifornia) oli yhdysvaltalainen näyttelijä. Hänellä oli italialaisia juuria. Ballard esiintyi vuosina 1967–1969 NBC:n tilannekomediassa The Mothers-in-Law, jonka toisena päänäyttelijänä oli Eve Arden. Hänet tunnetaan myös Broadwayn musikaaleista ja useista elokuvista. Hän vieraili The Muppet Show’ssa vuonna 1977 ja jatkoi uraansa 1940-luvulta aina 2000-luvulle saakka. Ballard oli naimaton ja toipunut rintasyövästä. Hän asui vuodesta 1970 kuolemaansa saakka Rancho Miragessa, Kalifornian Coachella Valleyssa asunnossa, jonka hän on kertonut ostaneensa aikoinaan Desi Arnazilta. == Katso myös == *Fly Me to the Moon == Lähteet == == Aiheesta muualla == * Luokka:Amerikanitalialaiset Luokka:Yhdysvaltalaiset elokuvanäyttelijät Luokka:Yhdysvaltalaiset laulajat Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1925 syntyneet Luokka:Vuonna 2019 kuolleet
Cass Ballenger

Thomas Cass Ballenger (6. joulukuuta 1926 Hickory, Pohjois-Carolina – 18. helmikuuta 2015) oli yhdysvaltalainen republikaanisen puolueen poliitikko. Hän edusti vuosina 1986–2005 puoluettaan Yhdysvaltain edustajainhuoneessa Pohjois- Carolinan kymmenennestä vaalipiiristä. Ballenger syntyi Hickoryssa. Hän opiskeli Pohjois-Carolinan yliopistossa Chapel Hillissä ja sai myöhemmin Bachelor of Artsin arvon Amherst Collegesta. Hän oli toisen maailmansodan veteraani. Ballenger ei asettunut enää ehdolle vuoden 2004 vaaleissa ja hänen seuraajakseen valittiin Patrick McHenry, jonka valintaa republikaanien ehdokkaaksi hän oli tukenut esivaalin toisella kierroksella. Ballenger oli 1800-luvun poliitikko Lewis Cassin lapsenlapsenlapsenlapsi. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1926 syntyneet Luokka:Vuonna 2015 kuolleet
Roscoe Bartlett

Roscoe Gardner Bartlett (s. 3. kesäkuuta 1926 Kentucky) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa Marylandin kuudennesta vaalipiiristä vuosina 1993–2013. Bartlett on pitkän akateemisen uran luonut professori. Hän on harjoittanut koko ikänsä myös maanviljelyä; rakkaus alaan kehittyi jo lapsuudessa, jonka hän vietti isoisänsä tilalla Kentuckyssä. Hänellä on puolisonsa Ellen Louise Baldwinin kanssa kymmenen lasta. Bartlett on seitsemännen päivän adventisti. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1926 syntyneet Luokka:Elävät henkilöt